кой има нужда от почистване на лице
грижата за кожата на лицето е важна за всяка възраст и пол. особено необходима е тя, ако живеете в голям град, където въздухът е наистина замърсен, или работата ви е свързана с нечистотия. по-честа и сериозна грижа изисква и мазната кожа, която е склонна към образуване на пъпки и черни точки. сухата кожа пък губи своя блясък и старее по-бързо, а процедурите по почистване от роговия слой мъртви клетки я правят значително по-свежа, млада и сияеща.
 различна е и грижата при различните възрасти. при тийнейджъри, чиято чувствителна кожа и без това има склонност към поява на акне, редовното почистване има забележими резултати. при дамите над 40-годишна възраст почистването има преди всичко подмладяваща функция и се комбинира с подходящи за тази цел продукти и процедури.
 почистване на лице може да се прави по много различни начини, но местата за това са основно две: у дома или в козметичния салон.